Konkrement

Eit konkrement er ein konkresjon av materie, oftast steinsalt, som kan oppstå i organ og kanalar i kroppen. Formasjonen av konkrement er kjent som steindanning eller litiase. Slike konkrement eller steinar er vanlegvis asymptomatiske, men kan stundom valde ulike sjukdommar. Store konkrement brukar ofte fleire år på å vokse.

Konkrement må ikkje forvekslast med gastrolitt.

 Typar 
mini|Konkrement fjerna frå bukspyttkjertelen
mini|Spyttkjertelstein og hòlet etter operasjonen
mini|Røntgen av bihòlene visar konkrement i nasa (rhinolitt)
mini|Mandelstein (tonsillolitt) i kryptene av mandlane
mini|Fleire små gallesteinar som i hovudsak er samansett av kolesterol
 Konkrement i urinvegane (nyrer, urinleiarar, urinblære og urinrøyr). Dei er i hovudsak samansett av oksalat og urat.
 Konkrement i galleblæra eller gallegangen er i hovudsak samansett av gallesalt og kolesterolderivat
 Konkrement i nasegangane er uvanleg
 Konkrement i mage-tarmkanalen kan vere enorme. I hestar har ein funne individuelle enterolittar som veg fleire kilo.
 Konkrement i spyttkjertlane, oftast i utførselsgangane. Desse er sjeldne.
 Konkrement i mandlane oppstår i kryptene

 Etiologi 
 Underliggjande overflod av mineral, til dømes kalsium (hyperkalsemi), kan føre til nyrestein
 Diett- og kosthald, særleg ved gallestein
 Lokale tilstandar som fremjar steindanning, til dømes lokale bakteriar (ved nyrestein) eller nedsett væskestraum. Dette kan i stor grad forklare førekomsten av spyttkjertelsteinar i den submandibulære spyttkjertelen.
 Enterolittar finst i tarmkanalen hjå dyr (i hovudsak drøvtyggarar) og menneske, og kan vere samansett av uorganiske eller organiske sambindingar
 Besoarar er klumpar med ufordøyd materie i magen og/eller tarmkanalen; dei er oftast samansett av hår, og vert då kalla hårballar. Ein besoar kan forme nidusen for enterolittar.

Kalsiumoksalat er den vanlegaste mineraltypen ved nyrestein. Urinsyre er den nest vanlegaste mineraltypen. Ein in vitro-studie viste at urinsyrekrystallar og urinsyresteinar kunne fremje formasjonen av kalsiumoksalatsteinar.

 Patofysiologi, symptom og sjukdomsteikn 
Steinar kan valde sjukdom på ulike måtar:
 Irritasjon av kringliggjande vev som fører til smerte, heving og betennelse
 Obstruksjon av opningar og kanalar kan påverke den normale blodstraumen til eit organ og føre til funksjonelle forstyrringar
 Predisposisjon for infeksjon, ofte som følgje av forstyrringar i blodstraumen

Ulike sjukdommar kan oppstå som følgje av stein:
 Nyrestein (nephrolithiasis)
 kan føre til hydronefrose (oppsvulma nyrer) og nyresvikt
 kan føre til ein predisposisjon for pyelonefritt (nyreinfeksjon)
 kan utvikle seg til urinvegsstein
 Urolithiasis (stein i urinvegane)
 kan føre til infravesikal obstruksjon
 Gallestein (cholelithiasis)
 kan føre til ein predisposisjon for galleblærebetennelse og akutt kolangitt (infeksjon i galletreet
 kan utvikle seg til choledocholithiasis (gallestein i gallegangane) og gallesteinspankreatitt (betennelse i bukspyttkjertlane)
 Konkrement i magen kan føre til kolikk, obstipasjon, torsjon og nekrose.

 Diagnose 
Diagnostikken er avhengig av steintypen:
 Klinisk historie og fysikalsk undersøking
 Avbildingar
 Nokre steintypar, i hovudsak dei med høge kalsiumnivå, kan sjåast på røntgenbilete og CT-bilete
 Mange steintypar kan òg sjåast med ultralyd
 Faktorar som bidreg til steindanning (sjå § Etiologi) blir ofte undersøkt:
 Laboratorietesting kan finne relevante substansar i blod og urin
 Nokre steinar kan hentast ut direkte og sendast til laboratorium for innhaldsanalyse. Desse kan hentast ved kirurgi, men kan òg forlate kroppen spontant.

 Behandling 
Modifisering av predisponerande faktorar kan stundom senke eller reversere steindanning. Behandlinga varierer avhengig av steintype, men vanlege behandlingar er:
 Lækjemiddel
 Kirurgi
 Antibiotika og/eller kirurgiske inngrep ved infeksjon
 Ekstrakorporeal sjokkbølgjelitotripsi (ESWL) for fjerning av konkrement

 Historie 
Det eldste kjente inngrepet for å fjerne konkrement er skildra i Sushruta Samhita, ei samling av klassiske sanskrit-tekstar frå 500 f.Kr.Lock, Stephen etc. (2001). The Oxford Illustrated Companion to Medicine. USA: Oxford University Press. 836. ISBN 0-19-262950-6. Inngrepet gjekk ut på å gå inn gjennom golvet av blæra.

Behandlinga av denne sjukdommen var forbode for legar som hadde sverja til den hippokratiske ed, fordi risikoen for postoperativ infeksjon og bløding var stor.

Konkrement kjem av latin concrescere som tydar «vokse saman».

 Sjå òg 
 besoar (enterolitt)
 tannstein
 litotomi

 Kjelder 
Denne artikkelen bygger på «Calculus (medicine)» frå ,  den 28. januar 2015.  


 Bakgrunnsstoff 

Kategori:Generelle symptom og teikn
Kategori:Medisinsk terminologi